ร้านคุณแอ๊ดหรือป้าแอ๊ดซีฟู๊ด อยู่ซอยเจิมจอมพล 22 ซอยติดกับโรงพยาบาลสมเด็จ ศรีราชา
บรรยากาศร้านติดทะเล แต่ทะเลไม่ค่อยสะอาด ที่จอดรถน้อย ซอยแคบ
ไม่ได้มาทานเกือบ 2 ปี รสชาติยังดีเหมือนเดิม และการบริการก็ยังห่วยเหมือนเดิม555
เมนู ก็เหมือนร้านอาหารชายทะเลทั่วไป แต่ที่เด่นๆ ก็จะมี ปลาทอด ซึ่งขนาดใหญ่มาก
มีทั้งปลาอินทรีย์ (ชิ้นใหญ่) ปลากะพงตัวใหญ่ล้นจาน หมึกทอดน้ำดำ ทอดมันจืด ผัดไทย
อาหารรสชาติดีค่ะ ของทะเลสดคุณภาพดี อร่อยเกือบทุกอย่าง ปริมาณก็เยอะ
ทานเสร็จมีไอติมกะทิ ข้าวเหนียว บริการฟรี แต่ต้องไปตักเอง ไอติมก็อร่อย
สรุป บรรยากาศบ้านๆ อาหารอร่อย การบริการช้า พนักงานน้อยไม่เพียงพอ แต่ราคาไม่แพงค่ะ
